**Ministru kabineta noteikumu projekta** **„Grozījumi Ministru kabineta 2009.gada 31.marta noteikumos Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un  Kohēzijas fonda vadības likuma  18.panta 10.punktu. |
| 2. Pašreizējā situācija un problēmas | 2009.gada 31.martā Ministru kabinets apstiprināja Ministru kabineta noteikumus Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293). Saskaņā ar MK noteikumiem Nr.293 1.3.1.2.aktivitātē „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) projektu īsteno valsts akciju sabiedrība „Latvijas Hipotēku un zemes banka” (turpmāk – Hipotēku banka), sniedzot atbalstu konsultāciju, apmācību, aizdevumu un grantu veidā saimnieciskās darbības uzsākšanai. Līgums par projekta īstenošanu ar Hipotēku banku tika noslēgts 2009.gada 7.augustā un 2009.gada 21.augustā tika uzsākta iesniegumu pieņemšana saimnieciskās darbības veicēju dalībai atbalsta programmā.  Līdz 2011.gada 28.februārim Hipotēku banka 1.3.1.2.aktivitātes ietvaros ir atbalstījusi 286 saimnieciskās darbības uzsācēju biznesa plāna īstenošanu, kopā piešķirot aizdevumus 3,94 milj. latu apjomā un grantus 1,2 milj. latu apmērā.  Pašlaik saimnieciskās darbības veicēji, kuri jau veic saimniecisko darbību, taču vēlas uzsākt saimniecisko darbību citā darbības jomā, uzsākt jauna produkta ražošanu vai jauna pakalpojuma sniegšanu, nevar saņemt atbalstu 1.3.1.2.aktivitātes ietvaros. Līdz ar to, lai atbalsts sasniegtu savu mērķi, kas ir saimnieciskās darbības aktivitātes paaugstināšana valstī un nepieciešamā finansiālā atbalsta sniegšana saimnieciskās darbības uzsākšanai, nepieciešams veikt grozījumus MK noteikumos Nr.293, paredzot, ka atbalstu biznesa plāna īstenošanai konsultāciju, apmācību, aizdevumu un granta aizdevuma dzēšanai veidā var saņemt arī personas, kuras veic saimniecisko darbību, bet atbalstu vēlas saņemt saimnieciskās darbības uzsākšanai citā darbības jomā (tai skaitā jauna produkta ražošanai vai jauna pakalpojuma sniegšanai), nosakot, ka atbalsta saņemšanai minētā persona izveido jaunu komersantu (kurš kvalificējas kā saimnieciskās darbības uzsācējs). Pašreizējā redakcija ierobežo atbalsta saņēmēju loku, nosakot, ka persona, kura vēlas saņemt atbalstu neveic saimniecisko darbību vai saimniecisko darbību ir uzsākusi pēdējo triju gadu laikā. Attiecīgi nepieciešams ļaut sniegt atbalstu arī tām personām, kuras kādreiz ir veikušas saimniecisko darbību (piemēram, ir bankrotējušas, taču šobrīd vēlas atjaunoti uzsākt saimniecisko darbību – šī programma dotu otru iespēju), vai arī veic to pašlaik (piemēram, esot kā akciju īpašniekiem, vai daļu turētājiem ģimenes biznesā – norādām, ka šāda veida līdzdalība nenorāda uz uzsācēja praktisko pieredzi uzņēmējdarbībā, līdz ar to šādām personām būtu jādod iespēja patstāvīgi uzsākt savu biznesu), bet vēlas uzsākt jaunu, atsevišķu biznesu citā jomā.  Tā arī, lai veicinātu uzņēmējdarbības vides attīstību Latvijā, nepieciešams uzlabot uzņēmējdarbības uzsācēju teorētiskās un praktiskās zināšanas komercdarbības veikšanai un biznesa plāna sagatavošanai. Pašlaik MK noteikumu Nr.293 ietvaros, saimnieciskās darbības veicējiem, kuri veic saimniecisko darbību ilgāk par gadu vai kuriem ir bijusi būtiska līdzdalība citos komersantos netiek piedāvāta apmācību iespēja, taču ņemot vērā to, ka šādi parametri ne vienmēr apliecina saimnieciskās darbības veicēja pietiekamo zināšanu līmeni biznesa plāna sagatavošanai, nepieciešams nodrošināt, ka visi saimnieciskās darbības veicēji, kuri atbilst MK noteikumu Nr.293 nosacījumiem, var pretendēt uz apmācību saņemšanu 1.3.1.2.aktivitātes ietvaros.  Noteikumu projekts neparedz sašaurināt atbalsta saņēmēju loku, līdz ar to netiek ietekmēta personu tiesiskā paļāvība. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.293 un noteikt:   * ka atbalstu biznesa plāna īstenošanai konsultāciju, apmācību, aizdevumu un granta aizdevuma dzēšanai veidā, var saņemt arī personas, kuras veic saimniecisko darbību, bet atbalstu vēlas saņemt saimnieciskās darbības uzsākšanai citā darbības jomā (tai skaitā jauna produkta ražošanai vai jauna pakalpojuma sniegšanai); * iespēju visiem saimnieciskās darbības veicējiem, kuri atbilst MK noteikumu Nr.293 nosacījumiem pretendēt uz apmācību saņemšanu šo noteikumu ietvaros; * ka no 1.3.1.2.aktivitātes ietvaros saimnieciskās darbības veicējam piešķirtā aizdevuma līdzekļiem nevar finansēt pamatlīdzekļu iegādi no saimnieciskās darbības uzsācēja īpašniekiem vai ar saimnieciskās darbības uzsācēju saistītām personām; * definēt saimnieciskās darbības veikšanu MK noteikumu Nr.293 ietvaros; * papildināt ar jauna produkta un pakalpojuma definīciju MK noteikumu Nr.293 izpratnē. |
| 5. Projekta izstrādē iesaistītās institūcijas | Nav. |
| 6. Iemesli, kādēļ netika nodrošināta sabiedrības līdzdalība | Nav. |
| 7. Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Saimnieciskās darbības veicēji, kuri vēlas uzsākt saimniecisko darbību citā darbības jomā, tai skaitā jauna produkta ražošanu vai jauna pakalpojuma sniegšanu un saimnieciskās darbības veicēji atbilstoši MK noteikumu Nr.293 nosacījumiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Noteikumu projekts neparedz izmaiņas kopējā komersantiem pieejamā Eiropas Savienības fondu finansējuma apjomā. |
| 4. | Tiesiskā regulējuma nefinansiālā ietekme | Noteikumu projekts uzlabo uzņēmējdarbības uzsākšanas apstākļus, atvieglojot pieteikšanās nosacījumus atbalsta saņemšanai Hipotēku bankā un paplašinot potenciālo saimnieciskās darbības uzsācēju loku. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

**Anotācijas III, IV, V, VI sadaļa - nav attiecināms.**

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Noteikumu projekta izpildē ir iesaistīta valsts aģentūra „Latvijas Investīciju un attīstības aģentūra” un Hipotēku banka. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās valsts aģentūras „Latvijas Investīciju un attīstības aģentūra” un Hipotēku banka darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

Ekonomikas ministrs A.Kampars

Vīza: Valsts sekretāra vietā –

valsts sekretāra vietnieks A.Liepiņš

03.05.2011 13:04

Egita Poļanska

67013108, Egita.Polanska@em.gov.lv